# Príkaz ministra č. 35/2023, o predbežnom vyjadrení pre rozpočtové organizácie a príspevkové organizácie zapojené finančnými vzťahmi na rozpočet Ministerstva školstva, vedy, výskumu a športu Slovenskej republiky

Gestorský útvar: Kancelária GTSÚ, tel.: 02/59 374 800 č. 2023/15225:1-B2620

Minister školstva, vedy, výskumu a športu vydáva podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky (ďalej len „organizačný poriadok“) tento príkaz:

### Úvodné ustanovenia

Tento príkaz upravuje postup predkladania materiálov rozpočtových organizácií a príspevkových organizácií zapojených finančnými vzťahmi na rozpočet Ministerstva školstva, vedy, výskumu a športu Slovenskej republiky (ďalej len „rezortná organizácia“) uvedených v prílohe č. 2 k organizačnému poriadku na udelenie predbežného vyjadrenia.

### Predbežné vyjadrenie

1. Predbežným vyjadrením sa rozumie súhlasné písomné stanovisko
   1. odboru, v ktorého pôsobnosti je verejné obstarávanie,
   2. odboru, v ktorého pôsobnosti je evidencia majetku štátu v správe ministerstva,
   3. odboru, v ktorého pôsobnosti je agenda rezortných organizácií,
   4. sekcie, v ktorej pôsobnosti je rozpočet finančných prostriedkov zo štátneho rozpočtu a Plánu obnovy a odolnosti Slovenskej republiky (ďalej len „plán obnovy“),
   5. sekcie, v ktorej pôsobnosti sú Európske štrukturálne a investičné fondy, alebo
   6. sekcie, v ktorej pôsobnosti je legislatíva a právne služby.
2. Na účel udelenia predbežného vyjadrenia môže organizačný útvar podľa odseku 1 požiadať rezortnú organizáciu o doplnenie informácií a podkladov alebo o predloženie vyjadrenia.
3. Súčasťou predbežného vyjadrenia môžu byť pripomienky. Ak sú súčasťou predbežného vyjadrenia pripomienky označené ako zásadné, rezortná organizácia ich zapracuje; ak so zapracovaním zásadnej pripomienky rezortná organizácia nesúhlasí, prerokuje ju s organizačným útvarom, ktorý ju uplatnil. Pripomienky môžu byť predmetom kontroly.
4. Ak vedúci zamestnanec organizačného útvaru podľa odseku 1 nevyjadrí svoj súhlas podpisom na žiadosti o predbežné vyjadrenie (ďalej len „žiadosť“), platí, že predbežné vyjadrenie nebolo udelené.
5. Udelenie predbežného vyjadrenia nemá účinky voči tretím osobám a nezbavuje štatutárny orgán rezortnej organizácie zodpovednosti, ktorá vyplýva z príslušného právneho úkonu.

### Predkladanie žiadosti

1. Rezortná organizácia predkladá odboru, v ktorého pôsobnosti je verejné obstarávanie, na predbežné vyjadrenie plán verejného obstarávania podľa vzoru uvedeného v prílohe č. 1. Odbor, v ktorého pôsobnosti je verejné obstarávanie, predloží plán verejného obstarávania rezortnej organizácie na stanovisko z hľadiska rozpočtu
   1. sekcii, v ktorej pôsobnosti je rozpočet finančných prostriedkov zo štátneho rozpočtu a plánu obnovy, ak nejde o verejné obstarávanie z finančných prostriedkov z Európskych štrukturálnych a investičných fondov, alebo
   2. sekcii, v ktorej pôsobnosti sú Európske štrukturálne a investičné fondy, ak ide o verejné obstarávanie z finančných prostriedkov z Európskych štrukturálnych a investičných fondov.
2. Rezortná organizácia predkladá plán verejného obstarávania do 30. novembra kalendárneho roka predchádzajúceho kalendárnemu roku, na ktorý sa plán verejného obstarávania vzťahuje, elektronicky na adresu [ovo@minedu.sk](mailto:pro@minedu.sk).
3. Odbor, v ktorého pôsobnosti je verejné obstarávanie, na základe stanoviska sekcie, v ktorej pôsobnosti je rozpočet finančných prostriedkov zo štátneho rozpočtu a plánu obnovy, alebo sekcie, v ktorej pôsobnosti sú Európske štrukturálne a investičné fondy, udelí alebo neudelí predbežné vyjadrenie k plánu verejného obstarávania rezortnej organizácie do 31. decembra kalendárneho roka predchádzajúceho kalendárnemu roku, na ktorý sa plán verejného obstarávania vzťahuje.
4. Rezortná organizácia predkladá odboru, v ktorého pôsobnosti je verejné obstarávanie, žiadosť k požiadavke na verejné obstarávanie tovarov, stavebných prác alebo služieb, ak ide o zákazku, ktorej hodnota je viac ako 20 000 eur bez dane z pridanej hodnoty. Odbor, v ktorého pôsobnosti je verejné obstarávanie, následne predkladá žiadosť podľa jej obsahu na stanovisko a schválenie odboru, v ktorého pôsobnosti je evidencia majetku štátu v správe ministerstva, sekcii, v ktorej pôsobnosti je rozpočet finančných prostriedkov zo štátneho rozpočtu a plánu obnovy, alebo sekcii, v ktorej pôsobnosti sú Európske štrukturálne a investičné fondy. Žiadosť k požiadavke na verejné obstarávanie tovarov, stavebných prác alebo služieb sa predkladá podľa vzoru uvedeného v prílohe č. 2.
5. Rezortná organizácia predkladá odboru, v ktorého pôsobnosti je evidencia majetku štátu v správe ministerstva
6. žiadosť podľa vzoru uvedeného v prílohe č. 3 k právnemu úkonu, ktorý sa týka nakladania s hnuteľným majetkom alebo s nehnuteľným majetkom štátu v správe príslušnej rezortnej organizácie vrátane majetku nadobudnutého zo zdrojov plánu obnovy a Európskych štrukturálnych a investičných fondov,
7. žiadosť k pripravovanej zmluve o výpožičke k nehnuteľnému majetku štátu, v ktorej rezortná organizácia je alebo má byť vypožičiavateľom, a to spolu s informáciami o všetkých pripravovaných právnych úkonoch, ktoré súvisia so zmluvou o výpožičke; to platí aj ak ide o pripravovaný dodatok k zmluve o výpožičke,
8. informáciu o plánovanom nadobudnutí nehnuteľného majetku do správy príslušnej rezortnej organizácie.
9. Rezortná organizácia predkladá odboru, v ktorého pôsobnosti sú rezortné organizácie, žiadosť k pripravovanej nájomnej zmluve k nehnuteľnosti, v ktorej rezortná organizácia je alebo má byť nájomcom, a to spolu s informáciami o všetkých pripravovaných úkonoch, ktoré súvisia s touto nájomnou zmluvou; to platí aj ak ide o pripravovaný dodatok k nájomnej zmluve.
10. Rezortná organizácia predkladá sekcii, v ktorej pôsobnosti je rozpočet finančných prostriedkov zo štátneho rozpočtu a plánu obnovy alebo sekcii, v ktorej pôsobnosti sú Európske štrukturálne a investičné fondy, žiadosť na stanovisko a schválenie podľa vzoru uvedeného v prílohe č. 3 k
    * 1. návrhu na vklad do obchodnej spoločnosti, družstva alebo do inej právnickej osoby, ktorá vykonáva podnikateľskú činnosť, a návrhu na zmenu alebo zrušenie takého vkladu,
      2. návrhu na zmenu zmluvy, rámcovej dohody alebo koncesnej zmluvy počas jej trvania, ak sa zvyšuje pôvodná hodnota zmluvy, rámcovej dohody alebo koncesnej zmluvy,
      3. právnemu úkonu, ktorý sa týka nakladania s finančnými prostriedkami, najmä ak ide o postúpenie pohľadávky.
11. Ak odbor, v ktorého pôsobnosti je evidencia majetku štátu v správe ministerstva, udelí predchádzajúce vyjadrenie k žiadosti podľa odseku 5 písm. a) alebo písm. b), predloží ju spolu s príslušnými informáciami a podkladmi na stanovisko z hľadiska súladu pripravovaného právneho úkonu s právnymi predpismi sekcii, v ktorej pôsobnosti je legislatíva a právne služby.
12. O predbežné vyjadrenie nie je potrebné žiadať, ak ide o
    * 1. zmluvu o budúcej kúpnej zmluve alebo zámennej zmluve pre stavby vo verejnom záujme a dodatok k takej zmluve,
      2. dodatok k zmluve, ktorým sa odstraňujú chyby v rámci prerušeného konania o návrhu na vklad do katastra nehnuteľností, ak ide o formálne chyby alebo formálne nedostatky,
      3. zmluvu o nájme bytu alebo iného priestoru slúžiaceho na bývanie alebo zmluvu o ubytovaní, ak jej uzatvorenie nevyplýva z iného právneho vzťahu,
      4. dodatok ku kúpnej zmluve alebo k zmluve o zriadení vecného bremena, ak nedochádza k rozšíreniu predmetu užívania alebo k zmene zmluvnej ceny,
      5. čiastkovú objednávku, ktorá je výsledkom rámcovej zmluvy.
13. Žiadosť podľa odseku 4, odseku 5 písm. a) alebo písm. b), odseku 6 alebo odseku 7 možno podľa potreby predložiť na stanovisko a schválenie viacerým útvarom. Žiadosť podľa odseku 4, odseku 5 písm. a) alebo písm. b) alebo odseku 7 predkladá rezortná organizácia na vedomie aj odboru, v ktorého pôsobnosti je agenda rezortných organizácií.
14. Ak rezortnej organizácií boli poskytnuté finančné prostriedky z Európskych štrukturálnych a investičných fondov alebo z plánu obnovy v priebehu kalendárneho roka a tieto finančné prostriedky budú mať vplyv na plán verejného obstarávania, rezortná organizácia predloží upravený plán verejného obstarávania na predbežné vyjadrenie odboru, v ktorého pôsobnosti je verejné obstarávanie, a sekcii v ktorej pôsobnosti sú Európske štrukturálne a investičné fondy.

### Spoločné ustanovenia

1. Žiadosť podľa čl. 3 ods. 4, ods. 5 písm. a) alebo písm. b), ods. 6 alebo ods. 7 predkladá rezortná organizácia najmenej 10 pracovných dní pred plánovaným uskutočnením úkonu, ak odseky 2 a 3 neustanovujú inak.
2. Ak sa žiadosť podľa čl. 3 ods. 5 písm. a) alebo písm. b), ods. 6 alebo ods. 7 vzťahuje na finančné prostriedky zo štátneho rozpočtu a plánu obnovy aj na finančné prostriedky z Európskych štrukturálnych a investičných fondov, rezortná organizácia ju predkladá najmenej 12 pracovných dní pred plánovaným uskutočnením úkonu.
3. Žiadosť podľa čl. 3 ods. 4, 5 písm. a) alebo písm. b), ods. 6 alebo ods. 7 možno v osobitne odôvodnenom prípade predložiť v lehote kratšej ako podľa odseku 1 alebo odseku 2. Rezortná organizácia túto skutočnosť bezodkladne oznámi
   1. odboru, v ktorého pôsobnosti je verejné obstarávanie,
   2. odboru, v ktorého pôsobnosti je evidencia majetku štátu v správe ministerstva,
   3. sekcii, v ktorej pôsobnosti je rozpočet finančných prostriedkov zo štátneho rozpočtu a plánu obnovy alebo
   4. sekcii, v ktorej pôsobnosti sú Európske štrukturálne a investičné fondy, v závislosti od príslušného právneho úkonu.
4. Rezortná organizácia informuje o vybavení žiadosti podľa čl. 3 ods. 4, ods. 5 písm. a) alebo písm. b) alebo ods. 7 odbor, v ktorého pôsobnosti je agenda rezortných organizácií, a zasiela mu schválený plán verejného obstarávania rezortnej organizácie.

### 

### Zrušovacie ustanovenia

Zrušuje sa:

1. príkaz ministra č. 16/2017, o predkladaní materiálov na udelenie predbežného vyjadrenia pre príspevkové a rozpočtové organizácie Ministerstva školstva, vedy, výskumu a športu Slovenskej republiky,

# 2. príkaz ministra č. 46/2022, o nájme nehnuteľností rozpočtovými organizáciami a príspevkovými organizáciami v znení príkazu ministra č. 16/2023.

### Účinnosť

Tento príkaz nadobúda účinnosť dňom jeho vyhlásenia v zbierke vnútorných aktov riadenia: **17. októbra 2023**.

**minister**

### Zoznam príloh

Príloha č. 1: Plán verejného obstarávania

Príloha č. 2: Žiadosť na udelenie predbežného vyjadrenia k požiadavke na verejné obstarávanie

Príloha č. 3: Žiadosť na udelenie predbežného vyjadrenia

Obsah

[Príkaz ministra č. XY/2023, o predbežnom vyjadrení pre rozpočtové organizácie a príspevkové organizácie zapojené finančnými vzťahmi na rozpočet Ministerstva školstva, vedy, výskumu a športu Slovenskej republiky 1](#_Toc110503952)

[Čl. 1 Úvodné ustanovenia 1](#_Toc110503953)

[Čl. 2 Predbežné vyjadrenie 1](#_Toc110503954)

[Čl. 3 Predkladanie žiadosti 2](#_Toc110503955)

[Čl. 4 Spoločné ustanovenia 3](#_Toc110503956)

[Čl. 5](#_Toc110503957) [Zrušovacie ustanovenie 4](#_Toc110503958)

[Čl. 6 Účinnosť 4](#_Toc110503959)

[Zoznam príloh 5](#_Toc110503960)